**Referat NSBF. D. 28.09.21 kl. 20.00 Nordby Bibliotek**

Deltagere på mødet: Benjamin, Merete, Finn, Jonas, Martin, Sofie

Afbud: Helle

Traktement: Benjamin

1. **Konstituering**

Formand: Benjamin

Sekretær: Helle

Næstformand: Merete

Kassér: Jonas

Menige medlemmer: Finn

Suppleanter: Martin og Sofie

1. **Valg af ordstyrer og referent**

Ordstyrer: Benjamin

Referent: Sofie

1. **Godkendelse af dagsorden**Dagsordenen er godkendt af alle. Der er dog tilføjet et punkt om døren i Ballebjerg, samt justeret i nummereringen af punkter.
2. **Godkendelse af referat fra generalforsamlingen d. 29.06.21 (vedhæftet)**

Referatet fra generalforsamlingen er godkendt og Benjamin lægger årsberetningen på [www.nsbf.dk](http://www.nsbf.dk)

1. **Nordby Strand**Opdatering ang. Ansøgning af midler til forlængelse  
   Der er søgt midler (155.375 kr.) ved Landsbypuljen til forlængelse af badebroen. Ansøgningen er blevet anbefalet af Teknik og Miljøudvalget samt Økonomiudvalget, men mangler endelig godkendelse i kommunalbestyrelsen.

Ansøgningen forudsætter nabohøringer og godkendelse fra kystdirektoratet.

Dato for møde med Gregers på ridebanen – primitiv lejrplads projekt  
Benjamin sender efter mødet et forslag til dato for møde vedr. primitiv lejrplads. Mødet er efterfølgende fastlagt til søndag d. 24. oktober kl. 10.

1. **Dark Sky**

Stjerneskudsaften torsdag d. 12. august – opfølgning

Merete giver en opfølgning på arrangementet. Det var en fin aften med et flot fremmøde. Der er dog ønske om et mere fast program en anden gang.

Mail fra Mie Petri Lind (vedhæftet)

5 øer ønsker at lave ”Lys i Mørket” den 6. november. Vi vil umiddelbart gerne være med, men Benjamin tager teten i forhold til at opsætte et møde med energiakademiet og kommunen.

1. **Jul**Juletræet skal opsættes 1. søndag i advent og vi skal have lys om gadekæret (det vender vi på næste møde). Vi mangler en ny julemand til klokketårnet (spørg Ringelauget).   
     
   Forslag til boder omkring gadekæret til jul

Vi skal anmode kommunen og det kræver blandt andet strøm mm. Vi beslutter at Benjamin spørger STOHF om de vil bære forslaget videre, da de har kontakt til de erhvervsdrivende.

1. **Trafik**

Der er foreløbigt afsat 300.000 kr. til forbedring af parkeringsforhold i Nordby i kommunens budget, men det er ikke endeligt godkendt.

Forslag om fartnedsættelse på hovedgaden (fra generalforsamlingen)

Vi drøftede kort parkeringsforhold for turistbusser, muligheden for bump eller muligheden for gågade med gennemgang. Borgerforeningen nedsætter en trafikgruppe bestående af Jonas, Martin og Helle. Vi har aftalt at trafikgruppen genbesøger tidligere ansøgninger for inspiration.

1. **Dør Ballebjerg**

Døren på Ballebjerg skal repareres og Borgerforeningen er ansvarlige for dette. Merete indhenter en pris på dette.

1. **Evt.**

Vi drøftede reklamesøljen overfor klokketårnet, som Borgerforeningen står for. Gurli har i flere år stået for at indkræve betaling fra de erhvervsdrivende som vil på reklamesøjlen (200-250 kr. årligt) og Gurli sætter pengene ind på borgerforeningens konto.

Borgerforeningen har tidligere fået opsat en hjertestarter ved biblioteket. Årligt eftersyn af denne koster 4000 kr. Dette finansieres af de lokale erhvervsdrivende, men der er ikke opkrævet sponsorater til dette i år. Benjamin følger op.

Flaget på Ballebjerg har indtil nu været driftet af Alexander, som ikke længere er i borgerforeningen. Vi hører om han vil fortsætte med dette eller videregive posten til en anden.

1. **Næste borgerforeningsmøde**Benjamin indkalder til næste møde, som skal ligge inden juletræsopsætning mm.